Publication: Magyar Közlöny
Issue: MK-2010-125 (Year: 2010, Number: 125)
Era: contemporary
Section: [Melléklet a 137/1996. (VIII. 28.) Korm. rendelethez]
Paragraph Index: 37

[Melléklet a 137/1996. (VIII. 28.) Korm. rendelethez] „2. Az Alapprogram gyermekkép megrajzolásában az eltérõ pedagógiai és pszichológiai irányzatok közös vonásait veszi alapul. Ezek szerint: a gyermek fejlõdõ személyiség, fejlõdését genetikai adottságok, az érés sajátos törvényszerûségei, a spontán és tervszerûen alkalmazott környezeti hatások együttesen határozzák meg. E tényezõk együttes hatásának következtében a gyermeknek sajátos, életkoronként (életkori szakaszonként) és egyénenként változó testi és lelki szükségletei vannak. A személyiség szabad kibontakoztatásában a gyermeket körülvevõ személyi és tárgyi környezet szerepe meghatározó. Az óvodai nevelés gyermekközpontú, befogadó, ennek megfelelõen a gyermeki személyiség kibontakoztatására törekszik, biztosítva minden gyermek számára az egyenlõ hozzáférést. Nem ad helyet az elõítéletek kibontakozásának sem társadalmi, sem nemi, sem egyéb értelemben.”

Source: https://magyarkozlony.hu/hivatalos-lapok/e5cb70499a0a7702b4589d454c933065fe0b2dc3/dokumentumok/19af3b8ad683c0ee725b3f6b40f8230f7353e595/letoltes